CELEX: 32004R1499
Language: sl
Date: 2004-08-24 00:00:00
Title: Uredba Komisije (ES) št. 1499/2004 z dne 24. avgusta 2004 o nekaterih izjemnih ukrepih o podpori trga na področju trga z jajci v Belgiji

25.8.2004   
            
            
               SL
            
            
               Uradni list Evropske unije
            
            
               L 275/10
            
         
      UREDBA KOMISIJE (ES) št. 1499/2004
   z dne 24. avgusta 2004
   o nekaterih izjemnih ukrepih o podpori trga na področju trga z jajci v Belgiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2771/75 z dne 29. oktobra 1975 o skupni tržni ureditvi za jajca (1), še posebej člena 14,
   ob upoštevanju naslednjega:
   
               (1)
            
            
               Ker se je v nekaterih proizvodnih regijah Belgije pojavila ptičja gripa, so bile za to državo članico z Odločbo Komisije 2003/289/ES z dne 25. aprila 2003 o zaščitnih ukrepih ob sumu pojava ptičje gripe v Belgiji (2) uvedene veterinarske in komercialne omejitve. Posledično sta bila začasno prepovedana transport in prodaja valilnih jajc v Belgiji.
            
         
               (2)
            
            
               Omejitve prostega pretoka valilnih jajc, ki izhajajo iz veterinarskih ukrepov, lahko resno ogrozijo belgijski trg z valilnimi jajci. Belgijske oblasti so sprejele ukrepe za podporo trga, ki se uporabljajo v kriznem obdobju in ki se omejijo le na valilna jajca. Ti ukrepi predvidevajo možnost uporabe valilnih jajc, pri katerih inkubacija ni več mogoča, za predelavo v jajčne izdelke.
            
         
               (3)
            
            
               Ti ukrepi imajo pozitiven učinek na trg z valilnimi jajci in z jajci na splošno. Torej se upraviči izjemne ukrepe za podpiranje trga v smislu člena 14 Uredbe (EGS) št. 2771/75 in odobri pomoč, ki nadomesti del ekonomske izgube, ki jo povzroči uporaba valilnih jajc za predelavo v jajčne izdelke.
            
         
               (4)
            
            
               Ukrepi, predvideni v tej uredbi, so v skladu z mnenjem Upravljalnega odbora za perutninsko meso in jajca –
            
         SPREJELA NASLEDNJO UREDBO:
   Člen 1
   1.   Predelava valilnih jajc iz oznake KN 0407 00 19, izvedena med 16. aprilom in 5. majem 2003, ki so jo po uporabi Odločbe 2003/289/ES določile belgijske oblasti, je označena kot izredni ukrep za podporo trga v skladu s členom 14 Uredbe (EGS) št. 2771/75.
   2.   Zaradi ukrepov iz odstavka 1 je dodeljeno nadomestilo v višini:
   
               —
            
            
               0,097 evra na valilno jajce talona „piščančje meso“, za skupno število 5 372 000 kosov,
            
         
               —
            
            
               0,081 evra na valilno jajce talona „doba leženja“, za skupno število 314 000 kosov,
            
         
               —
            
            
               0,265 evra na valilno jajce talona „razmnoževanje“, za skupno število 99 000 kosov.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. avgusta 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 282, 1.11.1975, str. 49. Uredba, nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 105, 26.4.2003, str. 24.